pythainlp/thai-wiki-dataset-v4 huggingface dataset:
เดอะวิชั่น

เดอะวิชั่น (The Vision) เป็นกลุ่มมวยปล้ำฝ่ายอธรรมของ WWE สมาชิกประกอบด้วย Seth Rollins (หัวหน้ากลุ่ม), Bron Breakker, Bronson Reed และ Paul Heyman (ผู้จัดการ) โดยประจำการอยู่ค่าย RAW โดยที่มาของชื่อกลุ่มนั้นได้ตั้งขึ้นมาจากฉายาของโรลลินส์ที่ชื่อว่า เดอะวิชั่นนารี (The Visionary)
ประวัติ.
ในวันที่ 19 เมษายน 2025 ศึก เรสเซิลเมเนียครั้งที่ 41 คืนที่ 1 เซท โรลลินส์ได้ เอาชนะ โรมัน เรนส์ และ ซีเอ็ม พังก์ จากการช่วยเหลือของ พอล เฮย์แมน ที่ทำการหักหลังอดีตเด็กในสังกัดตนเองทั้ง 2 คน ไปเข้าร่วมกับโรลลินส์และได้กลายเป็นฝ่ายอธรรม โดยในศึก รอว์ วันที่ 21 เมษายน บรอน เบรคเกอร์ ได้เข้ามาช่วยโรลลินส์รุมทำร้าย เรนส์ และ พังก์ ปิดรายการไป ต่อมาในวันที่ 24 พฤษภาคม ศึก ซาเตอร์เดย์ ไนท์ เมน อีเว้นท์ ครั้งที่ 39 โรลลินส์ และ เบรคเกอร์ ได้เอาชนะ ซามิ เซน และ ซีเอ็ม พังก์ ในแมตซ์ แทคทีมไปได้ จากการช่วยเหลือของ บรอนสัน รีด ในวันที่ 7 มิถุนายน ศึก มันนี่อินเดอะแบงก์ โรลลินส์สามารถเอาชนะแมตซ์ไต่บันได มันนี่อินเดอะแบงก์ คว้ากระเป๋าสัญญาชิงแชมป์โลกมาได้จากการช่วยเหลือของเบรคเกอร์และรีด
ในวันที่ 2 สิงหาคม ศึก ซัมเมอร์สแลม โรลลินส์ใช้กระเป๋าสัญญาชิงแชมป์ เอาชนะ พังก์ คว้าแชมป์โลกเฮฟวี่เวท มาครองได้เป็นสมัยที่ 2 ต่อมาในศึก รอว์ วันที่ 4 สิงหาคม โรลลินส์ได้ฟอร์มทีมอย่างเป็นทางการ โดยใช้ชื่อกลุ่มว่า เดอะวิชั่น (The Vision) โดยสมาชิกประกอบไปด้วย เซท โรลลินส์ (หัวหน้ากลุ่ม), บรอน เบรคเกอร์, บรอนสัน รีด และ พอล เฮย์แมน (ผู้จัดการ)
ซง ย็อง-กยู

ซง ย็อง-กยู (18 เมษายน ค.ศ. 1970 – 4 สิงหาคม ค.ศ. 2025) เป็นนักแสดงชายชาวเกาหลีใต้ เขาสำเร็จการศึกษาปริญญาตรีสาขาการละครจากวิทยาลัยศิลปะโซล
ซงเปิดตัวครั้งแรกในปี ค.ศ. 1994 ด้วยบทในละครเพลงสำหรับเด็กที่สร้างจากการ์ตูนเรื่อง "Taoist Meoteol" และปรากฏตัวบนเวทีอย่างต่อเนื่องนับแต่นั้นเป็นต้นมา ประสบการณ์การแสดงละครช่วยพัฒนาทักษะการแสดงของเขา และต่อมาเขาได้เข้าสู่วงการภาพยนตร์ครั้งแรกในปี ค.ศ. 2002 ในเรื่อง "Turn It Up" ซึ่งตามมาด้วยการเปิดตัวทางโทรทัศน์ครั้งแรกในปี ค.ศ. 2007 ในละครเรื่อง "Merry Mary" เขาเป็นที่รู้จักดีจากบทสมทบในฐานะหัวหน้าทีมที่ในภาพยนตร์ทำเงินที่ประสบความสำเร็จในปี ค.ศ. 2019 เรื่อง "ภารกิจโปลิศสุดโต่ง" และเป็นที่รู้จักจากบทของเขาใน "นักบุญนาร์โค" ของเน็ตฟลิกซ์ และ "คาซีโน" ของดิสนีย์+ ซึ่งออกอากาศในปี ค.ศ. 2022 ทั้งสองเรื่อง 
เขายังเป็นศาสตราจารย์พิเศษในภาควิชาศิลปะการแสดงที่มหาวิทยาลัยเซมย็องอีกด้วย
เมื่อวันที่ 4 สิงหาคม ค.ศ. 2025 ตำรวจกล่าวว่าพบซงเสียชีวิตภายในรถที่จอดอยู่ในเมืองยงอิน จังหวัดคย็องกี เขาอายุ 55 ปี เจ้าหน้าที่ระบุว่าไม่มีสัญญาณของความผิดปกติ การสืบสวนยังคงดำเนินต่อไป โดยมีแผนที่จะซักถามสมาชิกครอบครัวเพื่อพิจารณาถึงสถานการณ์ที่เกี่ยวข้องกับการเสียชีวิตของเขา
เอฟเอคอมมิวนิตีชีลด์ 2025

เอฟเอคอมมิวนิตีชีลด์ 2025 เป็นการแข่งขันครั้งที่ 103 ของ เอฟเอคอมมิวนิตีชีลด์. จะลงเล่นกันที่ สนามกีฬาเวมบลีย์ ในลอนดอน ในวันที่ 10 สิงหาคม ค.ศ. 2025, ซึ่งเป็นการพบกันระหว่างทีมชนะเลิศพรีเมียร์ลีกฤดูกาลที่ผ่านมา อย่าง ลิเวอร์พูล พบกับทีมชนะเลิศเอฟเอคัพฤดูกาลที่แล้วอย่างคริสตัลพาเลซ.
คริสตัลพาเลซ ชนะ ลิเวอร์พูล 3–2 ด้วย ลูกโทษ หลังจากเสมอ 2–2 ในเวลาปกติ, คว้าแชมป์คอมมิวนิตีชีลด์ได้สำเร็จเป็นครั้งแรก.
แมตช์.
<onlyinclude></onlyinclude>
รายชื่อตัวละครจากสควิดเกม เล่นลุ้นตาย

สควิดเกม เล่นลุ้นตาย (เกาหลี: 오징어 게임) เป็นซีรีส์แนวเอาชีวิตรอดจากเกาหลีใต้ สร้างสรรค์โดย ฮวัง ดง-ฮย็อก สำหรับเน็ตฟลิกซ์ ซีรีส์นี้เกี่ยวกับการแข่งขันลับที่ผู้เล่น 456 คน ซึ่งทุกคนกำลังประสบปัญหาทางการเงินอย่างหนัก ต้องเสี่ยงชีวิตเพื่อเล่นเกมอันตรายสำหรับเด็กเพื่อลุ้นรับรางวัลมูลค่า 45.6₩ พันล้านวอน (100 ล้านวอนต่อคน)
ฤดูกาลแรกของซีรีส์นี้มีนักแสดงร่วม ได้แก่ อี ช็อง-แจ, พัก แฮ-ซู, ช็อง โฮ-ย็อน, วี ฮา-จุน, โอ ย็อง-ซู, ฮอ ซ็อง-แท, อนุปัม ตรีปาฐิ, คิม จู-รย็อง, ลี บย็อง-ฮ็อน และ ลี ซอ-ฮวาน สำหรับฤดูกาลที่สองมีการแนะนำนักแสดงร่วมชุดใหม่ ได้แก่ อิม ซี-วัน, คัง ฮา-นึล, อี-จินอุค, พัก ซ็อง-ฮุน, ชเว ซึง-ฮยอน (ท็อป), ยัง ดง-กึน, โช ยู-รี, คัง แอ-ชิม และ พัก กยุ-ย็อง พร้อมด้วย อี ช็อง-แจ, วี ฮา-จุน, ลี บย็อง-ฮ็อน และ ลี ซอ-ฮวาน กลับมารับบทเดิมจากฤดูกาลแรก
เดเอ็ฟเอ็ล-ซูเพอร์คัพ ฤดูกาล 2024

เดเอ็ฟเอ็ล-ซูเพอร์คัพ 2024 เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 15 ซึ่งเป็นการแข่งขันฟุตบอลประจำปีระหว่างทีมชนะเลิศ บุนเดิสลีกา ฤดูกาล 2023–24 และเป็นทีมชนะเลิศเดเอ็ฟเบ-โพคาล ฤดูกาล 2023–24 ไบเออร์ เลเวอร์คูเซิน (สำเร็จ ดับเบิ้ลในประเทศ), และ เฟาเอ็ฟเบ ชตุทการ์ท รองแชมป์ของบุนเดิสลีกา. การแข่งขันจัดขึ้นในวันที่ 17 สิงหาคม ค.ศ. 2024.
ทีม.
"ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น"
การแข่งขัน.
รายละเอียด.
<onlyinclude></onlyinclude>
ยอดอัจฉริยะ นักเจรจา

ยอดอัจฉริยะ นักเจรจา  เป็นละครโทรทัศน์เกาหลีใต้ปี ค.ศ. 2025 นำแสดงโดยอี เจ-ฮุน, คิม แด-มย็อง, ซ็อง ดง-อิล, จัง ฮย็อน-ซ็อง, โอ มัน-ซ็อก, อัน ฮย็อน-โฮ และชา คัง-ยุน ละครเรื่องนี้กล่าวถึงเรื่องราวของการควบรวมและเข้าซื้อกิจการระหว่างบริษัทต่าง ๆ ออกอากาศทางช่องเจทีบีซีตั้งแต่วันที่ 8 มีนาคม ถึง 13 เมษายน ค.ศ. 2025 ทุกวันเสาร์และอาทิตย์ เวลา 22:30 น. (เวลามาตรฐานเกาหลี) นอกจากนี้ยังสตรีมบนวิวได้ในบางภูมิภาค และบนวิกิ
เรื่องย่อ.
ละครเรื่องนี้บอกเล่าถึงการหาประโยชน์ของผู้เชี่ยวชาญด้าน M&A ระดับตำนานของบริษัทใหญ่แห่งหนึ่ง และทีมงานของเขา
แม่น้ำหลังสวน

แม่น้ำหลังสวน เป็นแม่น้ำสายสำคัญของไทยในจังหวัดชุมพร มีต้นกำเนิดจากทิวเขาภูเก็ตซึ่งเป็นส่วนหนึ่งของเทือกเขาตะนาวศรี ไหลผ่านอำเภอพะโต๊ะและอำเภอหลังสวน ก่อนจะไหลลงอ่าวไทยที่ตำบลปากน้ำ อำเภอหลังสวน รวมความยาวลำน้ำประมาณ 100 กิโลเมตร หากรวมลำน้ำสาขาด้วยมีความยาวประมาณ 497 กิโลเมตร
ภูมิศาสตร์.
ต้นน้ำของแม่น้ำหลังสวนเริ่มจากลำธารสองสายหลักคือ คลองศอก และ คลองทรง ไหลมารวมกันที่ตำบลปากทรง อำเภอพะโต๊ะ แล้วกลายเป็นแม่น้ำหลังสวน ไหลผ่านพื้นที่ 12 ตำบลในสองอำเภอ ก่อนจะลงสู่อ่าวไทย พื้นที่ลุ่มน้ำได้รับน้ำฝนเฉลี่ยประมาณ 1,800–2,000 มม./ปี ทำให้น้ำไหลตลอดปี
ระบบนิเวศ.
พื้นที่ต้นน้ำมีป่าดิบชื้นที่อุดมสมบูรณ์ เป็นเขตลุ่มน้ำชั้น 1A และเขตรักษาพันธุ์สัตว์ป่าควนแม่ยายหม่อน พบสัตว์ป่า เช่น ช้างเอเชีย, กระทิง, นกเงือกหัวหงอก และพันธุ์ไม้หายาก เช่น ตะเคียนทอง
ในแม่น้ำมีปลาน้ำจืด เช่น ปลากด, ปลาพลวง, ปลาแขยง, ปลากระทิง รวมถึงกุ้งน้ำจืด ส่วนปลายน้ำเป็นระบบนิเวศน้ำกร่อยและป่าชายเลน
การใช้ประโยชน์.
แม่น้ำหลังสวนเป็นแหล่งน้ำหลักของการเกษตรในพื้นที่ โดยเฉพาะสวนผลไม้ เช่น ทุเรียน, เงาะ และลองกอง มีการประมงพื้นบ้านและเพาะเลี้ยงสัตว์น้ำ เช่น ปลากะพงขาว, กุ้งกุลาดำ และใช้ผลิตน้ำประปาในพื้นที่
แม่น้ำยังเคยใช้เป็นเส้นทางคมนาคมในอดีต โดยเฉพาะการลำเลียงสินค้าข้ามคาบสมุทร และปัจจุบันยังใช้เพื่อกิจกรรมท่องเที่ยวเช่น ล่องแพ และล่องเรือชมธรรมชาติ
ประวัติศาสตร์และวัฒนธรรม.
แม่น้ำหลังสวนเคยมีบทบาทสำคัญในประวัติศาสตร์ท้องถิ่น โดยเมืองหลังสวนเคยเป็นจังหวัดหนึ่งในอดีต ก่อนถูกยุบรวมกับจังหวัดชุมพร
ชื่อ “หลังสวน” มาจากลักษณะบ้านเรือนที่ตั้งอยู่หลังแนวสวนผลไม้ริมแม่น้ำ ไม่มีบ้านตั้งอยู่ติดฝั่งโดยตรง
งานประเพณีสำคัญได้แก่ แห่พระแข่งเรือขึ้นโขนชิงธง ซึ่งจัดหลังวันออกพรรษาทุกปีที่อำเภอหลังสวน เป็นงานประจำปีที่ชาวบ้านและนักท่องเที่ยวให้ความสนใจ
ปัญหาสิ่งแวดล้อม.
ในช่วงที่ไหลผ่านเมือง คุณภาพน้ำลดลงจากการปล่อยน้ำเสียของชุมชน แต่โดยรวมยังอยู่ในเกณฑ์มาตรฐานประเภทที่ 3 เหมาะสำหรับเกษตรและสัตว์น้ำ
ลุ่มน้ำยังประสบปัญหาน้ำท่วมประจำจากน้ำป่า และการกัดเซาะตลิ่งในฤดูฝน มีการสร้างเขื่อนป้องกันตลิ่งและปลูกพืชป้องกันริมฝั่งในหลายพื้นที่
การอนุรักษ์.
ชุมชนต้นน้ำเช่น บ้านหลางตาง มีการร่วมมือกับรัฐในการอนุรักษ์ป่า โดยออกกฎชุมชนห้ามใช้สารเคมีริมแม่น้ำ และสร้างฝายชะลอน้ำมากกว่า 100 จุดเพื่อรักษาความชุ่มชื้นและป้องกันน้ำหลาก
จัง ฮย็อก-จิน

จัง ฮย็อก-จิน (เกาหลี: ; เกิด 16 สิงหาคม ค.ศ. 1971 มีชื่อจริงว่า จัง ซ็อก-ฮย็อน) เป็นนักแสดงชายชาวเกาหลีใต้ เขาสำเร็จการศึกษาจากสถาบันศิลปะกรุงโซล – ภาควิชาละคร
ตุ้นก้วน

ตุ้นก้วน มีชื่อในภาษาจีนกลางว่า จัวจฺวิ้น  มีอีกชื่อว่า ฟ่านหยางจฺวิ้น  เป็นกุ๋น (郡 "จฺวิ้น") หรือเมืองของจีนสมัยราชวงศ์ตั้งแต่ยุคราชวงศ์ฮั่นถึงราชวงศ์ถัง มีพื้นที่ครอบคลุมมณฑลเหอเป่ย์และกรุงปักกิ่งในปัจจุบัน 
ราชวงศ์ฮั่น.
เมืองตุ้นก้วนก่อตั้งในรัชสมัยพระเจ้าฮั่นโกโจ (漢高祖 "ฮั่นเกาจู่") โดยแยกมาจากพื้นที่ของเมืองกว่างหยาง (廣陽郡 "กว่างหยางจฺวิ้น"), กิลกกุ๋น (鉅鹿郡 "จฺวี้ลู่จฺวิ้น") และเหิงชาน (恒山郡 "เหิงชานจฺวิ้น") โดยมีที่ว่าการเมืองที่อำเภอตุ้นก้วน (涿 "จัว", ปัจจุบันคือนครจัวโจว) ในยุคราชวงศ์ฮั่นตะวันก เมืองตุ้นก้วนแบ่งเขตปกครองเป็น 29 อำเภอ ได้แก่ ตุ้นก้วน, ไหน่ (迺), กู่ชิว (穀丘), กู้อาน (故安), หนานเชินเจ๋อ (南深澤), ฟ่านหยาง (范陽), หลีอู๋ (蠡吾), หรงเฉิง (容城), อี้ (易), กว่างว่าง (廣望), เม่า (鄚), เกาหยาง (高陽), โจวเซียง (州鄉), อานผิง (安平), ฝาน-ยฺหวี (樊輿), เฉิง (成), เหลียงเซียง (良鄉), ลี่เซียง (利鄉), หลินเซียง (臨鄉), อี้ชาง (益昌), หยางเซียง (陽鄉), ซีเซียง (西鄉), เหราหยาง (饒陽), จงฉุ่ย (中水), อู่-ยฺเหวียน (武垣), อาหลิง (阿陵), อาอู๋ (阿武), เกากัว (高郭) และซินชาง (新昌) เมื่อ ค.ศ. 2 จำนวนประชากรของเมืองตุ้นก้วนคือ 782,764 คนใน 195,670 ครัวเรือน อำเภอส่วนใหญ่ถูกยกเลิกในยุคราชวงศ์ฮั่นตะวันออก และมีเพียง 7 อำเภอที่ถูกระบุในรายชื่อที่ปรากฏใน"โฮ่วฮั่นชู" ได้แก่ ตุ้นก้วน, ไหน, กู้อาน, เหลียงเซียง, เป่ย์ซินเฉิง (北新城) และฟางเฉิง (方城, เดิมเป็นส่วนหนึ่งของเมืองกว่างหยาง) เมื่อ ค.ศ. 140 จำนวนประชากรของเมืองตุ้นก้วนคือ 633,754 คนใน 102,218 ครัวเรือน
วุยก๊กและราชวงศ์จิ้น.
ในรัชสมัยของโจผี (曹丕 "เฉา พี") จักรพรรดิแห่งวุยก๊ก (魏國 "เว่ย์กั๋ว") ตุ้นก้วนถูกเปลี่ยนชื่อเป็นฟ่านหยาง (范陽) หลังการสถาปนาราชวงศ์จิ้น พื้นที่ของเมืองฟ่านหยางถูกจัดตั้งใหม่เป็นราชรัฐฟ่านหยาง (范陽國 "ฟ่านหยางกั๋ว") มีอ๋อง (王 "หวาง") 3 พระองค์ที่ได้รับฐานันดรศักดิ์เป็นอ๋องแห่งฟ่านหยาง (范陽王 "ฟ่านหยางหวาง"):
ราชรัฐฟ่านหยางประกอบด้วย 8 อำเภอ ได้แก่ ตุ้นก้วน (จัว), เหลียงเซียง, ฟางเฉิง, ฉางเซียง (長鄉), ไหน่, กู้อาน, ฟ่านหยาง และหรงเฉิง จำนวนประชากรคือ 11,000 ครัวเรือนเมื่อ ค.ศ. 280
ราชวงศ์สุยและราชวงศ์ถัง.
ในยุคราชวงศ์สุยและราชวงศ์ถัง ตุ้นก้วนหรือจัวจฺวิ้น (ก่อน ค.ศ. 742) และฟ่านเมือง (หลัง ค.ศ. 742) เป็นชื่อเรียกอีกชื่อของมณฑลอิวจิ๋วหรือโยวโจว (幽州) แบ่งเขตปกครองเป็น 9 อำเภอ จำนวนประชากรเมื่อ ค.ศ. 742 คือ 371,312 คนใน 67,243 ครัวเรือน ที่ว่าการมณฑลอยู่ที่จี้เฉิง (薊城; ปัจจุบันคือกรุงปักกิ่ง)
สลับหัวใจยัยแม่มด

สลับหัวใจยัยแม่มด เป็นละครโทรทัศน์เกาหลีใต้ปี ค.ศ. 2018 นำแสดงโดยอี ดาแฮ, รยู ซู-ย็อง, อัน อู-ย็อน, แพ ซู-บิน และยุน เซ-อา ละครเรื่องนี้ออกอากาศทุกวันเสาร์ทางช่องเอสบีเอสทีวี ตั้งแต่เวลา 20:55 น. ถึง 23:15 น. (เวลามาตรฐานเกาหลี) ตั้งแต่วันที่ 3 มีนาคม ถึง 5 พฤษภาคม ค.ศ. 2018
เล่าซองฉุน

เล่าซองฉุน มีชื่อในภาษาจีนกลางว่า โหลวซางชุน (#เปลี่ยนทาง "หมู่บ้านต้นหม่อนที่มีพุ่มเป็นชั้น ๆ") หรือเรียกว่า ต้าชู่โหลวซางชุน (#เปลี่ยนทาง "หมู่บ้านต้นหม่อนที่มีพุ่มเป็นชั้น ๆ ต้นใหญ่") เป็นหมู่บ้านที่ตั้งอยู่ในเมืองหลินเจียถุน (林家屯镇 "หลินเจียถุนเจิ้น") นครจัวโจว (涿州市 "จัวโจวชื่อ") มณฑลเหอเป่ย์ (河北) ประเทศจีน มีชื่อเสียงในฐานะบ้านเกิดของเล่าปี่ (劉備 "หลิว เป้ย์") จักรพรรดิผู้ก่อตั้งรัฐจ๊กก๊ก (蜀國 "ฉู่กั๋ว") ในยุคสามก๊ก
ชื่อของหมู่บ้าน "เล่าซองฉุน" ที่มีความหมายว่า "หมู่บ้านต้นหม่อนที่มีพุ่มเป็นชั้น ๆ" มีที่มาจากต้นหม่อนที่อยู่ข้างบ้านของเล่าปี่ ภายในหมู่บ้านเคยมีศาลประจำตระกูลของเล่าปี่ แต่พังทลายไปนานแล้ว ต่อมาเมื่อ ค.ศ. 897 ในช่วงปลายยุคราชวงศ์ถัง ได้มีการสร้างศาลฮั่นเจาเลี่ย (漢昭烈廟 "ฮั่นเจาเลี่ยเมี่ยว") หรือที่เรียกว่าศาลเล่าซอง (楼桑庙 "โหลวซางเมี่ยว") ทางทิศตะวันตกเฉียงเหนือของหมู่บ้าน ภายหลังได้รับการบูรณะหลายครั้งในยุคราชวงศ์ซ่ง, ราชวงศ์หมิง และราชวงศ์ชิง
กระทรวงการเคหะและพัฒนาเมืองและชนบท

กระทรวงการเคหะและพัฒนาเมืองและชนบท  เป็นกระทรวงของสาธารณรัฐประชาชนจีนซึ่งมีหน้าที่จัดหาที่อยู่อาศัยและควบคุมดูแลกิจกรรมการก่อสร้างของรัฐในจีนแผ่นดินใหญ่
ประวัติศาสตร์.
เดิมชื่อ กระทรวงการก่อสร้าง 
ในฐานะส่วนหนึ่งของมาตรการกระตุ้นเศรษฐกิจมูลค่า 586 พันล้านดอลลาร์สหรัฐในเดือนพฤศจิกายน ค.ศ. 2008 รัฐบาลได้วางแผนที่จะ:
ในเดือนพฤศจิกายน ค.ศ. 2012 กระทรวงได้เปิดตัวโครงการนำร่องเมืองอัจฉริยะ ซึ่งกลายเป็นจุดเริ่มต้นของการเคลื่อนไหวเมืองอัจฉริยะทั่วประเทศ#เปลี่ยนทาง ตั้งแต่ ค.ศ. 2013 ถึง 2015 มีเมืองในจีน 277 เมืองเข้าร่วมโครงการนำร่องเมืองอัจฉริยะ#เปลี่ยนทาง ข้อมูล ณ ค.ศ. 2016 มีโครงการเมืองอัจฉริยะประมาณ 500 โครงการในจีน#เปลี่ยนทาง
การเลือกตั้งสมาชิกสภาผู้แทนราษฎรจังหวัดนครราชสีมา เขต 4 แทนตำแหน่งที่ว่าง พ.ศ. 2523

การเลือกตั้งสมาชิกสภาผู้แทนราษฎรจังหวัดนครราชสีมา เขต 4 แทนตำแหน่งที่ว่าง พ.ศ. 2523 เป็นการเลือกตั้งสมาชิกสภาผู้แทนราษฎรจังหวัดนครราชสีมา แทนที่ ประจวบ ตั้งชัยศักดิ์ ที่พ้นจากตำแหน่ง โดยกำหนดให้มีการเลือกตั้งเมื่อวันที่ 12 ตุลาคม พ.ศ. 2523
ที่มา.
เนื่องจาก ประจวบ ตั้งชัยศักดิ์ สมาชิกสภาผู้แทนราษฎรจังหวัดนครราชสีมา พรรคกิจสังคม ขาดคุณสมบัติของผู้สมัครรับเลือกตั้ง สส. ตามรัฐธรรมนูญแห่งราชอาณาจักรไทย พุทธศักราช 2521 มาตรา 94 (1), มาตรา 103 (4) และ พระราชบัญญัติเลือกตั้ง มาตรา 19 จนต้องพ้นจากตำแหน่ง เมื่อวันที่ 17 กรกฎาคม พ.ศ. 2523 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 12 ตุลาคม พ.ศ. 2523
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 4 ประกอบด้วยอำเภอบัวใหญ่, อำเภอประทาย, อำเภอพิมาย และอำเภอชุมพวง
เขตเหมินโถวโกว

เหมินโถวโกว  เป็นเขตหนึ่งของปักกิ่ง ตั้งอยู่ทางทิศตะวันตกของเมือง มีพื้นที่ และมีประชากร 392,606 คน (จากสำมะโนประชากร ค.ศ. 2020) แบ่งการปกครองออกเป็น 4 แขวงและ 9 เมือง มีอาณาเขตติดกับเขตต่าง ๆ ของปักกิ่ง ได้แก่ เขตชางผิงทางตะวันออกเฉียงเหนือ เขตไห่เตี้ยนและเขตฉือจิ่งชานทางตะวันออก เขตเฟิงไถทางตะวันออกเฉียงใต้ และเขตฝางซานทางใต้ รวมถึงติดกับมณฑลเหอเป่ย์ทางทิศตะวันตกและตะวันตกเฉียงเหนือ
เขตนี้ตั้งอยู่ในเขาซี (เขาตะวันตก) ทางตะวันตกของปักกิ่ง และมีลักษณะภูมิประเทศเป็นเทือกเขา โดยพื้นที่ที่เป็นภูเขาซึ่งมีมากกว่าร้อยยอดเขานั้นครอบคลุมพื้นที่ถึง 93% ของพื้นที่ทั้งหมด
การท่องเที่ยว.
เขตเหมินโถวโกวกำลังได้รับความนิยมในฐานะแหล่งท่องเที่ยว สถานที่ท่องเที่ยวหลัก ได้แก่ วัดเจี้ยไถ, วัดถานเจ้อ, หุบเขาหลงเหมิน, ภูเขาไป่หฺวา, ภูเขาหลิง (ภูเขาที่สูงที่สุดในปักกิ่งที่ความสูง 2,303 เมตร), ภูเขาเมี่ยวเฟิง และหมู่บ้านจ้วนตี่เซี่ย
การคมนาคม.
ถนน.
ถนนวงแหวนรอบที่ 6 ตัดผ่านทางตะวันออกของเขตเหมินโถวโกว
รถไฟใต้ดิน.
เขตเหมิงโถวโกวมีรถไฟใต้ดินปักกิ่งให้บริการหนึ่งสาย
การแบ่งเขตการปกครอง.
เขตเหมินโถวโกวแบ่งออกเป็น 4 แขวงและ 9 เมือง
ภูมิอากาศ.
เขตเหมินโถวโกวมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dwa") อุณหภูมิเฉลี่ยทั้งปีในเขตเหมินโถวโกวอยู่ที่ ปริมาณน้ำฝนเฉลี่ยทั้งปีอยู่ที่ โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนกรกฎาคม ประมาณ และต่ำสุดในเดือนมกราคม ประมาณ
อันแดร์สเลิฟ

อันแดร์สเลิฟ  เป็นนิคมในเทศบาลแทรลแลบรอย เทศมณฑลสกัวเนอ ประเทศสวีเดน ที่มีประชากร 1,808 คนใน ค.ศ. 2010 โบสถ์โรมาเนสก์ในคริสต์ศตวรรษที่ 12 มีชื่อเสียงจากเฟรสโกเก่า
ในวัฒนธรรมร่วมสมัย.
ใน ค.ศ. 2012 Johan Pettersson ได้รับรางวัลอิกโนเบล สาขาเคมี จากการค้นพบว่าทำไมพลเมืองในบ้านใหม่บางหลังที่อันแดร์สเลิฟมีผมเป็นสีเขียว เขาพบว่าน้ำร้อนที่ทิ้งไว้ในท่อข้ามคืนทำให้ทองแดงหลุดออกจากท่อ ส่งผลให้มีระดับทองแดงในน้ำสูงมาก
เอ็นกล้ามเนื้อ

เอ็นกล้ามเนื้อ  คือแถบเนื้อเยื่อเกี่ยวพันเส้นใยหนาแน่น (dense connective tissue) มีหน้าที่ยึดกล้ามเนื้อเข้ากับกระดูก โดยถ่ายทอดแรงเชิงกลที่เกิดจากการหดตัวของกล้ามเนื้อไปยังระบบโครงกระดูก พร้อมทั้งสามารถต้านทานแรงดึงได้
เอ็นกล้ามเนื้อมีส่วนประกอบหลักเป็นคอลลาเจนเช่นเดียวกับเอ็นยึด อย่างไรก็ดี ความแตกต่างระหว่างสองสิ่งนี้คือ เอ็นยึดจะเชื่อมกระดูกกับกระดูก ขณะที่เอ็นกล้ามเนื้อจะเชื่อมกล้ามเนื้อเข้ากับกระดูก ร่างกายมนุษย์ที่โตเต็มวัยมีเอ็นกล้ามเนื้อประมาณ 4,000 เส้น
โครงสร้าง.
เอ็นกล้ามเนื้อประกอบด้วยเนื้อเยื่อเกี่ยวพันหนาแน่นสม่ำเสมอ (dense regular connective tissue) โดยเซลล์หลักคือไฟโบรบลาสต์ชนิดพิเศษที่เรียกว่า เซลล์เอ็นกล้ามเนื้อ (tendon cell) หรือเทโนไซต์ (tenocyte) ซึ่งทำหน้าที่สังเคราะห์เมทริกซ์นอกเซลล์ (extracellular matrix) ของเอ็นกล้ามเนื้อ โดยมีเส้นใยคอลลาเจนหนาแน่นเป็นองค์ประกอบหลัก เส้นใยคอลลาเจนจะเรียงตัวขนานกันเป็นมัดเล็ก ๆ หรือแฟซิเคิล (fascicle) ซึ่งแต่ละมัดจะล้อมรอบด้วย เอนโดเทนดีเนียม (endotendineum) ซึ่งเป็นเนื้อเยื่อเกี่ยวพันหลวมที่มีเส้นใยคอลลาเจนขนาดเล็ก และเส้นใยยืดหยุ่น (elastic fiber) อยู่ภายใน กลุ่มของแฟซิเคิลจะถูกรวมกันโดย เอพิเทนอน (epitenon) ซึ่งเป็นเยื่อหุ้มที่ประกอบด้วยเนื้อเยื่อเกี่ยวพันหนาแน่นไม่สม่ำเสมอ (dense irregular connective tissue) และเอ็นกล้ามเนื้อทั้งหมดจะหุ้มอีกชั้นหนึ่งด้วยพังผืด (fascia) พื้นที่ระหว่างพังผืดกับเนื้อเยื่อของเอ็นกล้ามเนื้อจะถูกเติมเต็มด้วย พาราเทนอน (paratenon) ซึ่งเป็นเนื้อเยื่อร่างแหไขมัน (fatty areolar tissue) เอ็นกล้ามเนื้อที่แข็งแรงตามปกติจะยึดติดกับกระดูกผ่านเส้นใยของชาร์ปี (Sharpey’s fibres)
สัตว์อื่น ๆ.
ในสิ่งมีชีวิตบางชนิด เช่น นก และไดโนเสาร์กลุ่มออร์นิทิสเกีย บางส่วนของเอ็นกล้ามเนื้อสามารถกลายเป็นกระดูกได้ (ossification) ในกระบวนการนี้ 
เซลล์กระดูก (osteocyte) จะเจริญแทรกเข้าไปในเนื้อเยื่อเอ็นกล้ามเนื้อและสร้างเนื้อกระดูกคล้ายกับที่เกิดขึ้นในกระดูกในเอ็นกล้ามเนื้อ (sesamoid bone) เช่น กระดูกสะบ้า ในนก การกลายเป็นกระดูกของเอ็นกล้ามเนื้อมักเกิดขึ้นที่รยางค์หลัง ส่วนในไดโนเสาร์กลุ่มออร์นิทิสเกีย เอ็นกล้ามเนื้อแกนลำตัวที่กลายเป็นกระดูกจะเรียงตัวเป็นตาข่ายตามแนวสันกระดูกสันหลังประสาทที่อยู่ด้านบน (neural spines) และแนวสันกระดูกสันหลังหลอดเลือดที่อยู่ด้านล่าง (haemal spines) บริเวณหาง ซึ่งคาดว่าเพื่อช่วยพยุงโครงสร้างของลำตัว
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การเลือกตั้งสมาชิกสภาผู้แทนราษฎรจังหวัดนครราชสีมา เขต 2 แทนตำแหน่งที่ว่าง พ.ศ. 2523

การเลือกตั้งสมาชิกสภาผู้แทนราษฎรจังหวัดนครราชสีมา เขต 2 แทนตำแหน่งที่ว่าง พ.ศ. 2523 เป็นการเลือกตั้งสมาชิกสภาผู้แทนราษฎรจังหวัดนครราชสีมา แทนที่ มงคล สุคนธขจร ที่เสียชีวิตลง โดยกำหนดให้มีการเลือกตั้งเมื่อวันที่ 6 กรกฎาคม พ.ศ. 2523
ที่มา.
เนื่องจาก มงคล สุคนธขจร สมาชิกสภาผู้แทนราษฎรจังหวัดนครราชสีมา พรรคชาติไทย ได้เสียชีวิตลง เมื่อวันที่ 14 เมษายน พ.ศ. 2523 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 6 กรกฎาคม พ.ศ. 2523
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง, อำเภอปักธงชัย, อำเภอสูงเนิน และอำเภอขามทะเลสอ
ฟุตบอลหญิงชิงแชมป์แห่งชาติอาเซียน 2025

การแข่งขัน ฟุตบอลหญิงชิงแชมป์แห่งชาติอาเซียน 2025 (เรียกอีกอย่างว่า อาเซียน เอ็มเอสไอจี เซเรนิตี คัพ 2025 ด้วยเหตุผลด้านการสนับสนุน) เป็นการจัดแข่งขันขึ้นเป็นครั้งที่ 13 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ). ครั้งนี้ถือเป็นครั้งแรกที่มีการจัดการแข่งขันรอบคัดเลือก, เอเอฟเอฟ วีเมนส์คัพ 2024 ได้จัดขึ้นก่อนการแข่งขันชิงแชมป์.
รอบคัดเลือก.
ห้าทีมอันดับต้นๆ จาก ฟุตบอลหญิงชิงแชมป์แห่งชาติอาเซียน 2022 จะผ่านเข้ารอบโดยอัตโนมัติสำหรับการแข่งขันในปี 2025. อินโดนีเซีย, กัมพูชา และสิงคโปร์ ซึ่งเป็นสามทีมอันดับต้นๆ ของการแข่งขัน เอเอฟเอฟ วีเมนส์คัพ 2024 ที่จัดขึ้นใน ลาว ก็ผ่านเข้ารอบได้เช่นกัน.
ต่อมาสิงคโปร์ได้ถอนตัวจากการแข่งขันเนื่องจากมีโปรแกรมการแข่งขันที่ทับซ้อนกัน. ติมอร์-เลสเต, ผู้ที่จบอันดับที่ 4 ในศึกฟุตบอลหญิงชิงแชมป์อาเซียน, แทนที่พวกเขา. ออสเตรเลีย เข้าร่วมทีม ทีมอายุต่ำกว่า 23 ปี.
การจับสลาก.
การจับสลากได้จัดขึ้นในวันที่ 9 มิถุนายน ค.ศ. 2025 ที่ ฮานอย, ประเทศเวียดนาม ในเวลา 10:00 (ICT).
การจัดทีมวาง.
การจัดทีมวางขี้นอยู่กับ ฟุตบอลหญิงชิงแชมป์แห่งชาติอาเซียน 2022 และ เอเอฟเอฟ วีเมนส์คัพ อันดับสุดท้ายระหว่างการจับฉลาก.
สนามแข่งขัน.
เดิมทีอินโดนีเซียได้รับเลือกให้เป็นเจ้าภาพจัดการแข่งขัน. อย่างไรก็ตาม, เนื่องจากตารางงานที่ขัดแย้งกับ ฟุตบอลหญิงชิงแชมป์แห่งชาติอาเซียนรุ่นอายุไม่เกิน 16 ปี 2025, อินโดนีเซียถอนสิทธิ์การเป็นเจ้าภาพ. ส่งผลให้ สหพันธ์ฟุตบอลอาเซียนได้เลือกเวียดนามเป็นชาติเจ้าภาพชาติใหม่. การแข่งขันจะจัดขึ้นใน ไฮฟอง และ ฟู้เถาะ. ทั้งสองเมืองจะเป็นเจ้าภาพจัดรอบแบ่งกลุ่ม, ขณะที่ไฮฟองจะเป็นเจ้าภาพการแข่งขันเพลย์ออฟเพียงทีมเดียว.
รอบแบ่งกลุ่ม.
เวลาทั้งหมดคือท้องถิ่น, ICT .
รอบแพ้คัดออก.
เวลาทั้งหมดคือเวลาท้องถิ่น, ICT .
ในรอบแพ้คัดออก, การต่อเวลาพิเศษ และ การยิงลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น.
สถิติ.
ผู้ทำประตู.
มีการทำประตู 66 จากการแข่งขัน 16 เฉลี่ย ต่อนัด
การทำประตู 7 ครั้ง
การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2522

การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2522 เป็นการเลือกตั้งสมาชิกสภาผู้แทนราษฎรจังหวัดชลบุรี แทนที่ พลตรี ศิริ สิริโยธิน ที่เสียชีวิตลง โดยกำหนดให้มีการเลือกตั้งเมื่อวันที่ 21 ตุลาคม พ.ศ. 2522
ที่มา.
เนื่องจาก พลตรี ศิริ สิริโยธิน สมาชิกสภาผู้แทนราษฎรจังหวัดชลบุรี พรรคชาติไทย ได้เสียชีวิตลง เมื่อวันที่ 31 กรกฎาคม พ.ศ. 2522 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 21 ตุลาคม พ.ศ. 2522
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
อีสต์ไรดิงออฟยอร์กเชอร์

อีสต์ไรดิงออฟยอร์กเชอร์  หรือมักเรียกย่อ ๆ ว่า อีสต์ไรดิง หรือ อีสต์ยอร์กเชอร์ เป็นเทศมณฑลพิธีการ ในยอร์กเชอร์และฮัมเบอร์ของอังกฤษ มีอาณาเขตติดต่อกับนอร์ทยอร์กเชอร์ทางทิศเหนือและทิศตะวันตก ติดกับเซาท์ยอร์กเชอร์ ทางทิศตะวันตกเฉียงใต้ และลิงคอล์นเชอร์ทางทิศใต้ อยู่ตรงข้ามปากแม่น้ำฮัมเบอร์ มีเมืองคิงส์ตันอะพอนฮัลล์ เป็นเมืองที่ใหญ่ที่สุด
เทศมณฑลนี้มีพื้นที่ และมีประชากร 600,259 คน
เซาท์ยอร์กเชอร์

เซาท์ยอร์กเชอร์  เป็นมณฑลมณฑลพิธีการในยอร์กเชอร์และฮัมเบอร์ของประเทศอังกฤษ มีอาณาเขตติดต่อกับนอร์ทยอร์กเชอร์และเวสต์ยอร์กเชอร์ทางทิศเหนือ ติดกับอีสต์ไรดิงออฟยอร์กเชอร์ทางทิศเหนือและตะวันออก ติดกับลิงคอล์นเชอร์ทางทิศตะวันออก ติดกับนอตทิงแฮมเชอร์ทางทิศตะวันออกเฉียงใต้ และติดกับดาร์บิเชอร์ทางทิศใต้และทิศตะวันตก เมืองที่ใหญ่ที่สุดคือเมืองเชฟฟีลด์
เทศมณฑลนี้ส่วนใหญ่เป็นเขตเมือง มีพื้นที่ และมีประชากร 1,402,918 คน เมืองที่ใหญ่ที่สุดรองจากเชฟฟีลด์ (556,500 คน) คือเมืองดองคัสเตอร์ (113,566 คน) รอเทอรัม (109,697 คน) และ บาร์นสลีย์ (96,888 คน)
การเลือกตั้งสมาชิกสภาผู้แทนราษฎรจังหวัดมหาสารคาม เขต 1 แทนตำแหน่งที่ว่าง พ.ศ. 2522

การเลือกตั้งสมาชิกสภาผู้แทนราษฎรจังหวัดมหาสารคาม เขต 1 แทนตำแหน่งที่ว่าง พ.ศ. 2522 เป็นการเลือกตั้งสมาชิกสภาผู้แทนราษฎรจังหวัดมหาสารคาม แทนที่ สำราญ วงษาจันทร์ ที่เสียชีวิตลง โดยกำหนดให้มีการเลือกตั้งเมื่อวันที่ 23 กันยายน พ.ศ. 2522
ที่มา.
เนื่องจาก สำราญ วงษาจันทร์ สมาชิกสภาผู้แทนราษฎรจังหวัดมหาสารคาม พรรคกิจสังคม ได้เสียชีวิตลง เมื่อวันที่ 7 กรกฎาคม พ.ศ. 2522 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 23 กันยายน พ.ศ. 2522
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และกิ่งอำเภอนาดูน
นพพร ศุภพิพัฒน์

นพพร ศุภพิพัฒน์ (เกิด 30 มีนาคม พ.ศ. 2514) เป็นนักธุรกิจชาวไทยที่อาศัยอยู่ในกรุงปารีส เขาเป็นนักลงทุนรายใหญ่ที่สุดในบริษัทเทคโนโลยีสตาร์ทอัพของฝรั่งเศสอย่าง Blade Group นพพรเป็นที่รู้จักในฐานะผู้ก่อตั้งและซีอีโอของ Wind Energy Holding (WEH) ซึ่งกลายเป็นธุรกิจพลังงานลมที่ใหญ่ที่สุดในเอเชียตะวันออกเฉียงใต้ในปี พ.ศ. 2557 โดยมีมูลค่า 1.9 พันล้านดอลลาร์สหรัฐ ภายหลังการรัฐประหารในประเทศไทยเมื่อปี พ.ศ.2557 เขาถูกบังคับให้หนีออกนอกประเทศหลังจากถูกกล่าวหาว่าหมิ่นพระบรมเดชานุภาพ เขาลี้ภัยทางการเมืองในฝรั่งเศสและตอนนี้ได้ตั้งรกรากอยู่ในปารีส
ส.วรพิน

ส.วรพิน เป็นค่ายมวยไทยและมวยสากลอาชีพที่ตั้งอยู่ในกรุงเทพมหานคร
ประวัติ.
ค่ายแห่งนี้ก่อตั้งขึ้นในปี พ.ศ. 2522 โดยคู่สามีภรรยา สุรพลและวรพิน รังษีกุลพิพัฒน์ เพื่อส่งเสริมกีฬามวยไทย ต่อมา ราชศักดิ์ ส.วรพิน กลายเป็นนักชกคนแรกของค่าย เขาคว้าแชมป์ใน 3 รุ่นน้ำหนักทั้งที่สนามมวยราชดำเนินและสนามมวยลุมพินี (จูเนียร์แบนตัมเวท 115 ปอนด์ จูเนียร์เฟเธอร์เวท 122 ปอนด์ และเฟเธอร์เวท 126 ปอนด์) ซึ่งทำให้ค่ายได้รับการยอมรับ
รัตนพล ส.วรพิน คว้าแชมป์โลกของสหพันธ์มวยนานาชาติ รุ่นมินิฟลายเวท (105 ปอนด์) เมื่อวันที่ 10 ธันวาคม พ.ศ. 2535 ณ อาคารนิมิบุตร สนามกีฬาแห่งชาติ กรุงเทพมหานคร เขาได้เป็นแชมป์โลกถึง 2 สมัย และป้องกันแชมป์ได้ 20 ครั้ง ต่อมา รัตนชัย ส.วรพิน น้องชายของเขา คว้าแชมป์โลกของสมาคมมวยโลก รุ่นแบนตัมเวท (118 ปอนด์) เมื่อวันที่ 7 พฤษภาคม พ.ศ. 2547 ด้วยการชนะคะแนนเอกฉันท์เหนือกรุซ การ์บาฆัล นักมวยชาวเม็กซิโก ที่จังหวัดนครราชสีมา ไก่ชน และ โกศล ส.วรพิน น้องชายอีกสองคนก็เป็นนักมวยในค่ายนี้เช่นกัน
เดิมค่ายมีสองแห่ง คือที่ย่านบางลำพู ใกล้ถนนข้าวสาร และวัดชนะสงครามราชวรมหาวิหาร ฝั่งพระนครกับซอยสวนผัก 1 เขตตลิ่งชัน อย่างไรก็ตาม ค่ายที่บางลำพูได้ปิดตัวลง เหลือเพียงที่ตลิ่งชันเท่านั้น ปัจจุบันนี้ทางค่ายไม่ได้ผลิตนักมวยขึ้นชกอีกต่อไป โดยปรับเป็นเพียงยิมสำหรับผู้ที่ชื่นชอบมวยไทยเท่านั้น
สายรุ้งแห่งรัก

สายรุ้งแห่งรัก เป็นละครโทรทัศน์เกาหลีใต้ปี ค.ศ. 2013 นำแสดงโดยยูอี, ช็อง อิล-อู, ชา เย-รย็อน และอี แจ-ยุน ออกอากาศทางช่องเอ็มบีซีทีวีตั้งแต่วันที่ 2 พฤศจิกายน ค.ศ. 2013 ถึง 30 มีนาคม ค.ศ. 2014 ทุกวันเสาร์และอาทิตย์ เวลา 21:55 น. มีจำนวนทั้งสิ้น 41 ตอน
เรื่องย่อ.
เด็กกำพร้าเจ็ดคนได้รับการอุปการะเลี้ยงดูโดยพ่อคนเดียวกัน เติบโตมาด้วยกันเป็นครอบครัวในเมืองใกล้มหาสมุทร ด้วยความผูกพันระหว่างพวกเขานั้นแข็งแกร่งยิ่งกว่าพี่น้องร่วมสายเลือด พวกเขาจึงประสบความยากลำบากร่วมกันและดิ้นรนเพื่อประสบความสำเร็จในอุตสาหกรรมผลิตภัณฑ์ทางทะเล
นาธาน เจมส์

นาธาน ตันชัชวาล เจมส์ (เกิด 28 กันยายน พ.ศ. 2547) เป็นนักฟุตบอลอาชีพที่เล่นในตำแหน่งกองหลังให้กับสโมสรบีจี ปทุม ยูไนเต็ด
ระดับสโมสร.
นาธานเริ่มต้นอาชีพกับบาร์นสลีย์ในเดือนกรกฎาคม พ.ศ. 2566 โดยสร้างความประทับใจให้กับบ็อบบี ฮัสเซลล์ ผู้จัดการทีมเยาวชนของบาร์นสลีย์ในช่วงเวลาที่เขาเล่นให้กับทีมเยาวชนของเบิร์นลีย์ เขาลงเล่นให้ทีมชุดใหญ่ให้กับบาร์นสลีย์นัดแรกเมื่อวันที่ 5 กันยายน พ.ศ. 2566 โดยลงมาเป็นตัวสำรองในนาทีที่ 67 แทน มาเอล เดอ เฌวิญญี ในเกมรอบแบ่งกลุ่มของอีเอฟแอลโทรฟีที่เจอกับกริมสบีทาวน์ ซึ่งบาร์นสลีย์ชนะไป 2–0 วันที่ 25 ตุลาคม เขาย้ายไปร่วมทีม Farsley Celtic ด้วยสัญญายืมตัว
ในเดือนตุลาคม พ.ศ. 2567 นาธานย้ายไปร่วมทีมมิคเคิลโอเวอร์ในนอร์เทิร์นพรีเมียร์ลีกด้วยสัญญายืมตัวสองเดือน
ในเดือนกรกฎาคม พ.ศ. 2568 นาธานย้ายมาร่วมทีมบีจี ปทุม ยูไนเต็ดในไทยลีก
โคลงภาพพระราชพงศาวดาร

โคลงภาพพระราชพงศาวดาร เป็นหนังสือแต่งขึ้นโดยพระราชดำริในพระบาทสมเด็จพระจุลจอมเกล้าเจ้าอยู่หัว เพื่อประกอบภาพเรื่องพระราชพงศาวดาร ซึ่งทรงพระกรุณาโปรดเกล้าฯ ให้ช่างเขียนฝีมือดีช่วยกันวาดขึ้น รวมจำนวน 92 ภาพ มีจำนวนโคลงในหนังสือนี้รวม 376 บท โคลงเหล่านี้เป็นบทพระราชนิพนธ์ของพระองค์เองบ้าง โปรดเกล้าฯ ให้พระบรมวงศานุวงศ์และข้าราชการแต่งถวายบ้าง เมื่อแต่งแล้วเสร็จในปี พ.ศ. 2430 โปรดเกล้าฯ ให้นำภาพเขียนพระราชพงศาวดารไปประดับที่พระเมรุท้องสนามหลวงเพื่อให้ประชาชนทั่วไปได้ชม ในงานพระเมรุสมเด็จพระเจ้าลูกเธอ เจ้าฟ้าพาหุรัดมณีมัย, สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง, สมเด็จพระเจ้าลูกยาเธอ เจ้าฟ้าศิริราชกกุธภัณฑ์ และพระอรรคชายาเธอ พระองค์เจ้าเสาวภาคย์นารีรัตน์ พร้อมทั้งโปรดเกล้าฯ ให้รวบรวมโคลงเรื่องพระราชพงศาวดารรวมพิมพ์เป็นเล่ม โดยให้พระยาศรีสุนทรโวหาร (น้อย อาจารยางกูร) แต่งบานแผนกเป็นร่ายและโคลงกำกับ พระราชทานเป็นของแจกในงานพระเมรุเป็นการพิมพ์ครั้งแรก จำนวน 1,000 เล่ม
เมื่อเสร็จงานพระเมรุแล้ว โปรดเกล้าฯ ให้แบ่งรูปภาพเรื่องพระราชพงศาวดารไปประดับไว้ ณ สถานที่ต่าง ๆ เช่น ที่พระที่นั่งอมรินทรวินิจฉัย ในพระบรมมหาราชวัง ที่พระที่นั่งวโรภาษพิมาน ในพระราชวังบางปะอิน เป็นต้น ปัจจุบันภาพจิตรกรรมชุดนี้คงเหลืออยู่เพียง 41 ภาพ โดยอยู่ในความดูแลของสำนักพระราชวัง จำนวน 24 ภาพ และอยู่ในความดูแลของกรมศิลปากร จำนวน 17 ภาพ
เนื้อความในพระราชพงศาวดารที่โปรดเกล้าฯ ให้นำมาแต่งประกอบภาพ เป็นเหตุการณ์ประวัติศาสตร์สำคัญสมัยกรุงศรีอยุธยา สมัยกรุงธนบุรี และสมัยกรุงรัตนโกสินทร์ (ถึงรัชกาลพระบาทสมเด็จพระนั่งเกล้าเจ้าอยู่หัว) โดยอ้างอิงข้อมูลจากพระราชพงศาวดารฉบับพระราชหัตถเลขา ปัจจุบันได้มีการคัดเลือกเอาโคลงภาพพระราชพงศาวดารประกอบภาพที่ 10 พระสุริโยทัยขาดคอช้าง และภาพที่ 56 พันท้ายนรสิงห์ถวายชีวิต มาใช้เป็นตัวอย่างในการศึกษาวรรณคดีไทยในวิชาภาษาไทย หลักสูตรชั้นมัธยมศึกษาปีที่ 2
วัตถุประสงค์ในการประพันธ์.
ตามความในร่ายนำโคลงพระราชพงศาวดาร ได้กล่าวถึงพระราชดำริในพระบาทสมเด็จพระจุลจอมเกล้าเจ้าอยู่หัว อันเป็นวัตถุประสงค์ของการสร้างงานจิตรกรรมและประพันธ์โคลงเรื่องพระราชพงศาวดาร ดังนี้
เชิงอรรถ.
<templatestyles src="Reflist/styles.css" />
ริวโตะ คาซุฮาระ

ริวโตะ คาซุฮาระ (; โรมาจิ: "Ryuto Kazuhara") เป็นนักร้องชาวญี่ปุ่น เขาเป็นนักร้องของวงเจเนอเรชันส์ และได้เปิดตัวในฐานะนักร้องเดี่ยวด้วยดิจิทัลซิงเกิล "Nostalgie" เมื่อเดือนตุลาคม 2019 และเปิดตัวอย่างเป็นทางการในวันที่ 4 ธันวาคม 2024 ด้วยอัลบั้ม "STYLE" ภายใต้ชื่อ KAZ
อดิศักดิ์ น้อยสุวรรณ

ว่าที่พันตรี นายกองเอก อดิศักดิ์ น้อยสุวรรณ (เกิด 29 ธันวาคม พ.ศ. 2511) เป็นข้าราชการพลเรือนชาวไทย อดีตผู้ว่าราชการจังหวัดอุบลราชธานี, อดีตผู้ว่าราชการจังหวัดอำนาจเจริญ
ประวัติ.
ว่าที่พันตรีอดิศักดิ์ น้อยสุวรรณ เกิดเมื่อวันที่ 29 ธันวาคม พ.ศ. 2511 สำเร็จการศึกษาโดยได้รับปริญญา
รับราชการ.
ว่าที่พันตรีอดิศักดิ์เริ่มต้นรับราชการในตำแหน่งผู้ช่วยศาสตราจารย์พิเศษ มหาวิทยาลัยมหามกุฏราชวิทยาลัย ก่อนจะโอนย้ายมารับราชการที่กระทรวงมหาดไทยในตำแหน่ง ผู้อำนวยการสำนักงานคณะกรรมการผังเมือง กรมโยธาธิการและผังเมือง และต่อมรขึ้นมาดำรงตำแหน่งรองผู้ว่าราชการจังหวัดลำปาง, รองผู้ว่าราชการจังหวัดสิงห์บุรี, รองผู้ว่าราชการจังหวัดประจวบคีรีขันธ์ ต่อมาในวันที่ 17 ธันวาคม พ.ศ. 2566 ได้รับโปรดเกล้าฯ แต่งตั้งให้ดำรงตำแหน่งผู้ว่าราชการจังหวัดอำนาจเจริญ จากนั้นในวันที่ 17 พฤศจิกายน พ.ศ. 2567 ได้รับพระบรมราชโองการโปรดเกล้าฯ แต่งตั้งให้ดำรงตำแหน่งผู้ว่าราชการจังหวัดอุบลราชธานี
ในวันที่ 7 สิงหาคม พ.ศ. 2568 ว่าที่พันตรีอดิศักดิ์ถูกปลดออกจากตำแหน่งผู้ว่าราชการจังหวัดอุบลราชธานีตามคำสั่งของภูมิธรรม เวชยชัย รักษาราชการแทนนายกรัฐมนตรี รองนายกรัฐมนตรีและรัฐมนตรีว่าการกระทรวงมหาดไทย หลังมีปัญหาเรื่องการเบิกจ่ายงบประมาณฉุกเฉินในการดูแลประชาชนที่ได้รับผลกระทบจากสถานการณ์ชายแดนไทย-กัมพูชาโดยให้เป็น ช่วยราชการกระทรวงมหาดไทย ขาดจากตำแหน่งเดิม พร้อมแต่งตั้ง นายสมบัติ ไตรศักดิ์ เป็นรักษาการผู้ว่าราชการจังหวัดอุบลราชธานีต่อมาได้รับแต่งตั้งเป็นผู้ตรวจราชการ
เครื่องราชอิสริยาภรณ์.
ว่าที่พันตรี อดิศักดิ์ น้อยสุวรรณ ได้รับพระราชทานเครื่องราชอิสริยาภรณ์ดังนี้
ผีอมตะ

ผีอมตะ  เป็นแฟรนไชส์สยองขวัญอเมริกันสร้างโดย แซม เรย์มี ประกอบด้วยภาพยนตร์ห้าเรื่อง และละครชุดทางโทรทัศน์หนึ่งเรื่อง แฟรนไชส์เล่าเรื่องราวของตัวละครต่าง ๆ ขณะที่พวกเขาต่อสู้กับกองกำลังปีศาจที่ปลดปล่อยออกมาจากหนังสือโบราณที่เรียกว่า "เนโครโนมิคอน เอ็กซ์-มอร์ติส"
ตัวละครเอก แอชลีย์ โจแอนนา "แอช" วิลเลียมส์ (บรูซ แคมป์เบล) ปรากฎตัวในภาพยนตร์ไตรภาคดั้งเดิม ได้แก่ "ผีอมตะ" (1981), "ไปเกิดซะเถิดไป๊!" (1987) และ "อภินิหารกองพันซี่โครง" (1992) ทั้งหมดกำกับและเขียนบทโดย เรย์มี อำนวยการสร้างโดย รอเบิร์ต จี. เทเพิร์ต และแสดงนำโดย แคมป์เบล แฟรนไชส์ได้ขยายไปยังสื่อรูปแบบต่าง ๆ ได้แก่ ละครชุดทางโทรทัศน์, วิดีโอเกม, หนังสือการ์ตูน และละครเพลง
แฟรนไชส์ได้รับการฟื้นคืนชีพอีกครั้งใน ค.ศ. 2013 ด้วยภาพยนตร์ "ผีอมตะ" โดยเป็นทั้งการเริ่มต้นใหม่และภาคต่อแบบหลวม ๆ ของภาพยนตร์ไตรภาคดั้งเดิม กำกับโดย เฟเด อัลวาเรซ โดยเขาเขียนบทภาพยนตร์ร่วมกับ โรโด ซายาเกส อำนวยการสร้างโดย เรย์มี, แคมป์เบล และเทเพิร์ต และแสดงนำโดย เจน เลวี เป็น มีอา อัลเลน ตัวละครเอกใหม่ ละครชุดทางโทรทัศน์เรื่อง "แอชเวอร์ซัสอีวิลเดด" ออกอากาศครั้งแรกทางเครือข่ายเคเบิล สตาซ์ ใน ค.ศ. 2015 โดยออกอากาศเป็นเวลาสามปี และจบลงใน ค.ศ. 2018 แคมป์เบลประกาศว่า จะฟื้นคืนชีพละครชุดในรูปแบบแอนิเมชันซึ่งจะเริ่มพัฒนาอย่างจริงจังในเดือนกรกฎาคม ค.ศ. 2022 ละครชุดแสดงนำโดย แคมป์เบล เป็น แอช และอำนวยการสร้างบริหารโดย เรย์มี, แคมป์เบล และเทเพิร์ต ภาพยนตร์เรื่องที่ห้าในแฟรนไชส์มีชื่อว่า "ผีอมตะผงาด" ฉายในโรงภาพยนตร์เมื่อวันที่ 21 เมษายน ค.ศ. 2023 กำกับและเขียนบทโดย ลี โครนิน แสดงนำโดย อลิสซา ซัทเธอร์แลนด์ และลิลี ซัลลิแวน เป็น เอลลี และเบท บิกซ์เลอร์ ตามลำดับ และอำนวยการสร้างโดย เทเพิร์ต ส่วนเรย์มี และแคมป์เบล ทำหน้าที่เป็นผู้อำนวยการสร้างฝ่ายบริหาร
ภาพยนตร์แต่ละเรื่องในแฟรนไชส์ได้รับการตอบรับที่ดีจากนักวิจารณ์ โดยเฉพาะภาพยนตร์ไตรภาคดั้งเดิมที่พัฒนาจนกลายเป็นลัทธิที่ติดตาม และภาพยนตร์ชุดก็ทำเงินทั่วโลกมากกว่า 300 ล้านดอลลาร์สหรัฐ
ละครชุด.
"แอชเวอร์ซัสอีวิลเดด" (2015–2018).
ละครชุดแสดงนำโดย บรูซ แคมป์เบล กลับมารับบทเดิมของเขาเป็น แอช วิลเลียมส์ วัยแก่ ร่วมกับ ดานา เดอลอเรนโซ, เรย์ ซานติอาโก, ลูซี ลอลเลส และจิลล์ มารี โจนส์ ในบทบาทนักแสดงสมทบ ละครชุดอำนวยการสร้างบริหารโดย แคมป์เบล, แซม เรย์มี และร็อบ เทเพิร์ต ออกอากาศครั้งแรกทางช่องสตาซ์เมื่อวันที่ 31 ตุลาคม ค.ศ. 2015
"แอชเวอร์ซัสอีวิลเดด" ได้รับการพิสูจน์แล้วว่าเป็นรายการที่ได้รับการตอบรับอย่างดีจากนักวิจารณ์ โดยได้รับคะแนน 98% จากเว็บไซต์รอตเทนโทเมโทส์ ละครชุดได้รับเลือกให้สร้างต่อเป็นปีที่สองจำนวนสิบตอน สี่วันก่อนวันออกอากาศครั้งแรก ละครชุดออกอากาศทั้งหมดสามปี (สามสิบตอน) ก่อนจะถูกยกเลิกโดยสตาซ์ในเดือนเมษายน ค.ศ. 2018
เอลี เอลี ลามา สะบักธานี

"พระเจ้าของข้าพระองค์ พระเจ้าของข้าพระองค์ ทำไมพระองค์ทรงทอดทิ้งข้าพระองค์?"  เป็นวลีที่ปรากฏทั้งในพันธสัญญาเก่าหรือคัมภีร์ฮีบรู ในหนังสือเพลงสดุดี เช่นเดียวกันกับพันธสัญญาใหม่ในคัมภีร์ไบเบิลของชาวคริสต์ที่ปรากฏเป็นหนึ่งในพระดำรัสของพระเยซูบนไม้กางเขนตามมัทธิว 27:46 และมาระโก 15:34
คำเหล่านี้เป็นบทเปิดในสดุดี 22 – ในภาษาฮีบรูเดิมว่า: אֵלִ֣י אֵ֖לִי לָמָ֣ה עֲזַבְתָּ֑נִי "Eli, Eli, lama azavtani", หมายถึง '"พระเจ้าข้า พระเจ้าข้า ไฉนทรงทอดทิ้งข้าพระองค์เสีย?"'
ในพันธสัญญาใหม่ วลีนี้เป็นหนึ่งใน 7 พระดำรัสของพระเยซูบนไม้กางเขนที่ปรากฏในพระวรสารมากกว่าหนึ่งฉบับ โดยมัทธิวเขียนทับศัพท์ในภาษากรีกเป็น Ἠλί, Ἠλί, λεμὰ σαβαχθανί ส่วนมาระโกเขียนเป็น Ἐλωΐ, Ἐλωΐ, λαμὰ σαβαχθανί ส่วนที่แตกต่างกันสองคำแรกเขียนเป็น "เอลี" หรือ "เอโลอี" 
รูป σαβαχθανί ภาษากรีกในสองพระวรสารเป็นคำทับศัพท์จากภาษาแอราเมอิกว่า שבקתני, ปริวรรต: "šəḇaqtani," หมายถึง 'ทรงทอดทิ้งข้าพระองค์' เป็นรูปแบบการผันของกริยา "šǝḇaq"/"šāḇaq", 'อนุญาต, ให้อภัย, และทอดทิ้ง' โดยมีกาลสมบูรณ์ลงท้ายด้วย "-t" (บุรุษที่ 2 เอกพจน์: 'คุณ') และคำต่อท้ายกรรม "-anī" (บุรุษที่ 1 เอกพจน์: 'ข้า') รูปแอราเมอิก <templatestyles src="Script/styles_hebrew.css" />שבק‎ ("šbq") 'ทอดทิ้ง' เทียบเท่ากับภาษาฮีบรู <templatestyles src="Script/styles_hebrew.css" />עזב‎ ("azav") ที่หมายถึง 'ออก, ทอดทิ้ง'
รายงาน.
มัทธิว 27:46 ฉบับ THSV:
<templatestyles src="แม่แบบ:คำพูด/style.css" />พอเวลาประมาณบ่ายสามโมง พระเยซูทรงร้องเสียงดังว่า "เอลี เอลี ลามา สะบักธานี" แปลว่า "พระเจ้าของข้าพระองค์ พระเจ้าของข้าพระองค์ ทำไมพระองค์ทรงทอดทิ้งข้าพระองค์เสีย?"
มาระโก 15:34 ฉบับ THSV:
<templatestyles src="แม่แบบ:คำพูด/style.css" />พอถึงบ่ายสามโมง พระเยซูก็ทรงร้องเสียงดังว่า "เอโลอี เอโลอี ลามา สะบักธานี" แปลว่า "พระเจ้าของข้าพระองค์ พระเจ้าของข้าพระองค์ ทำไมพระองค์ทรงทอดทิ้งข้าพระองค์?"
รพินทรชยันตี

รพินทรชยันตี  เป็นเทศกาลทางวัฒนธรรมที่มีการเฉลิมฉลองประจำปี เพื่อรำลึกถึงวันครบรอบวันเกิดของรพินทรนาถ ฐากุร มีการเฉลิมฉลองในช่วงต้นเดือนพฤษภาคม ในวันที่ 25 ของ เดือนไวษัข เนื่องจากฐากุรเกิดในวันนี้ของปี 1268 ตามปฏิทินเบงกอล (ค.ศ. 1861) ในการเฉลิมฉลองนี้จะมีโปรแกรมและกิจกรรมทางวัฒนธรรมมากมาย เช่น เพลง บทกวี การเต้นรำ และละครที่ประพันธ์โดยฐากุร ซึ่งจัดขึ้นในวันนี้โดยเฉพาะ โดยโรงเรียน วิทยาลัย และมหาวิทยาลัยต่างๆ ในเบงกอล และยังมีการเฉลิมฉลองโดยกลุ่มต่าง ๆ ในต่างประเทศ เพื่อเป็นการแสดงความเคารพต่อฐากุร วันครบรอบวันเกิดของฐากูรมีการเฉลิมฉลองกันอย่างกว้างขวาง ณ ศานตินิเกตัน พีรภูมิ ในรัฐเบงกอลตะวันตก โดยเฉพาะอย่างยิ่งที่มหาวิทยาลัยวิศวะภารตี ซึ่งเป็นสถาบันที่ฐากูรก่อตั้งขึ้นเพื่อยกระดับวัฒนธรรม สังคม และการศึกษาของนักศึกษาและสังคม ในปี ค.ศ. 2011 รัฐบาลอินเดียได้ออกเหรียญห้ารูปีเพื่อเฉลิมฉลองครบรอบ 150 ปีวันเกิดของรพินทรนาถ ฐากุร
เกลือและความสว่าง

เกลือและความสว่าง เป็นภาพที่พระเยซูทรงใช้ในการสอนในด้านศีลธรรมและความเป็นศิษย์ในคำเทศนาบนภูเขา ภาพเหล่านี้ปรากฏใน, , 
หัวข้อทั่วไปของ คือคำสัญญาและความคาดหวัง และความคาดหวังเหล่านี้เป็นไปตามคำสัญญาในส่วนแรก
ประโยคในโองการแรกเปิดด้วยวลี "เกลือแห่งโลก" :
<templatestyles src="แม่แบบ:คำพูด/style.css" />ท่านทั้งหลายเป็นเกลือแห่งโลก ถ้าเกลือนั้นหมดรสเค็มไปแล้ว จะทำให้กลับเค็มอีกได้อย่างไร ตั้งแต่นั้นไปก็ไม่เป็นประโยชน์อะไร มีแต่จะถูกทิ้งเสียให้คนเหยียบย่ำ
โองการที่สองกล่าวถึง "นครซึ่งอยู่บนภูเขา" :
<templatestyles src="แม่แบบ:คำพูด/style.css" />ท่านทั้งหลายเป็นความสว่างของโลก นครซึ่งอยู่บนภูเขาจะถูกปิดบังไว้ไม่ได้
โองการหลังกล่าวว่าไม่ให้ซ่อนตะเกียงใต้ถัง ซึ่งปรากฏใน และวลี "ความสว่างของโลก" ซึ่งปรากฏใน .
<templatestyles src="แม่แบบ:คำพูด/style.css" />เมื่อจุดตะเกียงแล้วไม่มีผู้ใดเอาถังครอบไว้ ย่อมตั้งไว้บนเชิงตะเกียง จะได้ส่องสว่างแก่ทุกคนที่อยู่ในบ้านนั้น ทำนองเดียวกันพวกท่านจงส่องสว่างแก่คนทั้งปวง เพื่อว่าเมื่อเขาทั้งหลายได้เห็นความดีที่ท่านทำ พวกเขาจะได้สรรเสริญพระบิดาของท่านผู้สถิตในสวรรค์
โตซีญูดูแซว

ประวัติ.
โตชียู ดู แซวมีส่วนผสมหลักคือไข่จำนวนมาก อัลมอนด์ และแป้งสาลีเพียงเล็กน้อย เหมือนกับขนมหวานอื่น ๆ ที่เป็นเอกลักษณ์ของอาหารโปรตุเกสซึ่งรู้จักกันในชื่อ ขนมหวานคอนแวนต์ (โปรตุเกส: Doçaria Conventual)
ชื่อ "โตชียู ดู แซว" มีที่มาจากลักษณะที่คล้ายคลึงกับเบคอน อย่างไรก็ตาม ในอดีตขนมนี้เคยมีการใส่เบคอนบดหรือมันหมูลงไปจริง ๆ และในปัจจุบันก็ยังสามารถพบสูตรที่ใช้ส่วนผสมเหล่านี้ได้เช่นกัน เชื่อกันว่านักบวชหญิงจากคอนแวนต์ซังตา มอนือกา (Convento de Santa Mónica) เป็นผู้คิดค้นขนมนี้ขึ้นตั้งแต่คริสต์ศตวรรษที่ 16
การเตรียมขนม.
ละลายน้ำตาลแล้วตั้งให้เดือด ใส่อัลมอนด์บดลงในน้ำเชื่อมจนข้นคล้ายกับมาร์ซิแพน พักส่วนผสมให้เย็นเล็กน้อยก่อนจะใส่เนย (ซึ่งในอดีตใส่มันหมูแทน) ใส่ไข่แดงลงไปทีละน้อยให้เข้ากับเนื้ออัลมอนด์ จากนั้นใส่เครื่องเทศ เช่น อบเชยหรือกานพลู พร้อมกับผิวส้มขูดหรือเหล้าอมาเร็ตโต เทส่วนผสมนี้ลงในพิมพ์ที่ทาไขมันและโรยแป้งไว้ก่อน จากนั้นนำไปอบจนขนมเซ็ตตัวเล็กน้อย เมื่อนำออกจากเตาแล้ว โรยหน้าด้วยน้ำตาลไอซิง
คอมมูนประชาชน

คอมมูนประชาชน  เป็นหน่วยการปกครองระดับสูงสุดในสามระดับของพื้นที่ชนบทในสาธารณรัฐประชาชนจีนในช่วง ค.ศ. 1958 ถึง 1983 ก่อนจะถูกแทนที่ด้วยตำบล คอมมูนซึ่งเป็นหน่วยรวมที่ใหญ่ที่สุดนั้น ถูกแบ่งย่อยออกเป็นกองพลน้อยผลิต (production brigades) และกลุ่มผลิต (production teams) อีกทอดหนึ่ง คอมมูนประชาชนได้รวบรวมวิถีชีวิตและแนวปฏิบัติในการทำงานเข้าด้วยกัน บ้านเรือนส่วนบุคคลหลายหลังถูกยกเลิกเพื่อสนับสนุนที่พักอาศัยแบบรวม โดยบ้านจำนวนมากถูกรื้อถอนและทำลาย ไม่ว่าจะอายุเท่าใดหรือมีความสัมพันธ์กันอย่างไร ชายและหญิงจำนวนมากอาศัยอยู่แยกกัน และบ่อยครั้งที่หลายครอบครัวถูกจัดให้อยู่ในบ้านรวมหลังเดียวกัน ที่ดิน เครื่องมือ และทรัพยากรของแต่ละคนถูกรวบรวมไว้ด้วยกัน โดยชั่วโมงการทำงานและแนวปฏิบัติทางการเกษตรถูกกำหนดโดยพรรคคอมมิวนิสต์จีนทั้งหมด
มาตราส่วนของคอมมูนและความสามารถในการเก็บเกี่ยวรายได้จากประชากรในชนบททำให้ฝ่ายบริหารของคอมมูนสามารถลงทุนในโครงการขนาดใหญ่ เช่น การใช้เครื่องจักรกล โครงสร้างพื้นฐาน และอุตสาหกรรม อย่างไรก็ตาม คอมมูนก็ไม่สามารถบรรลุเป้าหมายระยะยาวหลายอย่างได้ เช่น การสร้างลัทธิคอมมิวนิสต์ที่สมบูรณ์ในพื้นที่ชนบท การปลดปล่อยผู้หญิงจากงานบ้านอย่างเต็มที่ และการสร้างแนวทางการเกษตรอย่างยั่งยืนในชนบท คอมมูนยังมีบทบาทในด้านการปกครอง การเมือง และเศรษฐกิจในช่วงการปฏิวัติวัฒนธรรม ซึ่งมีจำนวนตั้งแต่ 50,000 ถึง 90,000 แห่ง 
หมายเหตุ.
<templatestyles src="Reflist/styles.css" />
แอเมร์ซง ฟีชีเปาจี

แอเมร์ซง ฟีชีเปาจี (เกิด 12 ธันวาคม ค.ศ. 1946) เป็นอดีตนักแข่งรถและผู้บริหารการกีฬาท้าความเร็วชาวบราซิล เคยเข้าร่วมการแข่งขันฟอร์มูลาวันตั้งแต่ฤดูกาล ถึง และการแข่งขันอินดีคาร์ตั้งแต่ฤดูกาล ถึง ฟีชีเปาจีเป็นแชมป์โลกฟอร์มูลาวันประเภทนักขับด้วยกันสองสมัยในฤดูกาล และ กับโลตัสและแมกลาเรนตามลำดับ และชนะการแข่งขันกรังด์ปรีซ์ 14 รายการตลอดการแข่งขัน 11 ฤดูกาล ส่วนผลงานการแข่งรถล้อเปิดในสหรัฐอเมริกานั้น ฟีชีเปาจีเป็นแชมป์อินดีคาร์เวิลด์ซีรีส์ประเภทนักขับในฤดูกาล กับ และชนะการแข่งขันอินเดียแนโพลิส 500 ด้วยกันสองครั้ง
ฟีชีเปาจีเกิดและเติบโตที่เซาเปาลู โดยเขาเริ่มแข่งจักรยานยนต์เมื่ออายุ 14 ปี และไฮโดรเพลนเมื่ออายุ 16 ปี แต่เขาเลิกแข่งขันกีฬาทางน้ำไปหลังจากเกิดอุบัติเหตุกับวิลซง พี่ชายของเขา และหันมาแข่งความเร็วบนบกเพียงอย่างเดียว เขาได้ตำแหน่งแชมป์จากการแข่งรถคาร์ตของเซาเปาลูใน ค.ศ. 1965 และการแข่งขันฟอร์มูลาวีฤดูกาลแรกของบราซิลใน ค.ศ. 1967 ก่อนที่เขาจะย้ายไปยุโรปใน ค.ศ. 1969 เพื่อเข้าร่วมการแข่งขันรายการอื่น ๆ ภายนอกประเทศอย่างเช่นฟอร์มูลาฟอร์ด ซึ่งทำให้เขาได้รับโอกาสจาก จิม รัสเซลล์ ให้ลงแข่งกับทีมของตนในการแข่งขันบริติชฟอร์มูลาทรี จนกระทั่งได้เป็นแชมป์ใน ฟีชีเปาจีเลื่อนขึ้นสู่การแข่งขันยูโรเปียนฟอร์มูลาทูประจำฤดูกาล และได้อันดับที่สามจากการชิงแชมป์กับโลตัส
ฟีชีเปาจีเข้าร่วมการแข่งขันฟอร์มูลาวันครั้งแรกในฐานะนักขับคนที่สามให้แก่โลตัสที่การแข่งขันของฤดูกาล จากการชักชวนของ คอลิน แชปแมน ผู้ก่อตั้งทีม และกลายมาเป็นนักแข่งหลักในภายหลังการเสียชีวิตของ ย็อคเคิน รินท์ เขามีผลงานที่ประสบความสำเร็จกับโลตัสรวมถึงตำแหน่งแชมป์โลกประเภทนักขับสมัยแรกจากฤดูกาล ด้วยอายุ ทำให้เขาเป็นนักขับชาวบราซิลคนแรกที่ได้รับตำแหน่งและมีอายุน้อยที่สุดในประวัติศาสตร์ฟอร์มูลาวัน ณ ขณะนั้น ซึ่งเขาครองสถิติให้หลังยาวนานถึง 33 ปี ฟีชีเปาจีย้ายไปยังแมกลาเรนสำหรับการแข่งขันในฤดูกาล โดยเขาได้รับตำแหน่งแชมป์อีกหนึ่งสมัยและช่วยให้แมกลาเรนได้รับตำแหน่งแชมป์ประเภทผู้ผลิตสมัยแรก เขาสร้างความประหลาดใจให้แก่วงการฟอร์มูลาวันด้วยการย้ายเข้าสู่ฟีชีเปาจีออโตโมทีฟที่เขาและวิลซงร่วมกันก่อตั้งขึ้นมาก่อนหน้าฤดูกาล ฟีชีเปาจีมีผลงานที่ไม่ประสบความสำเร็จมากนักในการแข่งขันห้าฤดูกาลสุดท้าย เนื่องจากรถของทีมมีความสามารถในการแข่งขันไม่เพียงพอที่จะได้รับชัยชนะ โดยเขามีผลงานดีที่สุดเป็นอันดับบนโพเดียมเพียงแค่สองครั้ง ก่อนที่เขาจะเลิกแข่งขันฟอร์มูลาวันหลังสิ้นสุดฤดูกาล เพื่อผันตัวมาบริหารฟีชีเปาจีออโตโมทีฟซึ่งถูกพิทักษ์ทรัพย์เมื่อสิ้นสุดฤดูกาล 
ฟีชีเปาจีไม่ได้เข้าร่วมการแข่งขันรายการหลักใดเลยในระยะเวลาสี่ปีภายหลังการแข่งขันฟอร์มูลาวัน จนกระทั่งกลับมาลงแข่งอีกครั้งที่การแข่งขันแชมเปียนชิปออโตเรซซิงทีมส์ของสหรัฐอเมริกาตั้งแต่ฤดูกาล ถึง โดยเขามีผลงานที่ประสบความสำเร็จจำนวนมาก รวมถึงตำแหน่งแชมป์ประจำฤดูกาล และชัยชนะจากการแข่งขันอินเดียแนโพลิส 500 ประจำปี และ นับตั้งแต่นั้นมา ฟีชีเปาจีได้เข้าร่วมการแข่งขันรายการย่อยเป็นครั้งคราว และรายการหลักอย่างการแข่งขัน เมื่ออายุ 67 ปี ฟีชีเปาจีมีชื่อบรรจุอยู่ในหอเกียรติยศกีฬาท้าความเร็วแห่งอเมริกาและหอเกียรติยศเอฟไอเอ
การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2556

การเลือกตั้งสมาชิกสภาผู้แทนราษฎรจังหวัดชลบุรี เขต 2 แทนตำแหน่งที่ว่าง พ.ศ. 2555 เป็นการเลือกตั้งสมาชิกสภาผู้แทนราษฎรจังหวัดชลบุรี แทนที่ อุกฤษณ์ ตั๊นสวัสดิ์ ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่ โดยกำหนดให้มีการเลือกตั้งเมื่อวันที่ 6 มกราคม พ.ศ. 2556
ที่มา.
เมื่อวันที่ 22 พฤษภาคม พ.ศ. 2555 คณะกรรมการการเลือกตั้งมีมติให้ใบเหลืองกับ อุกฤษณ์ ตั๊นสวัสดิ์ สมาชิกสภาผู้แทนราษฎรจังหวัดชลบุรี เขต 2 เนื่องจากปรากฏหลักฐานว่ากระทำผิดมาตรา 53 อนุ 1 ตาม พระราชบัญญัติว่าด้วยการเลือกตั้ง สส. และการได้มาซึ่ง สว. โดยตัวแทนของอุกฤษณ์ได้ไปจดบัญชีรายชื่อผู้มีสิทธิเลือกตั้งและมีการจ่ายเงินเพื่อซื้อเสียง จากนั้นคณะกรรมการการเลือกตั้งได้ยื่นฟ้องต่อศาลฎีกา
เมื่อวันที่ 26 พฤศจิกายน พ.ศ. 2555 ศาลฎีกาได้มีคำพิพากษาให้มีการจัดการเลือกตั้งใหม่
ผู้สมัคร.
มีผู้สมัครดังต่อไปนี้
ผลการเลือกตั้ง.
ผลการเลือกตั้งปรากฎว่า อุกฤษณ์ ตั๊นสวัสดิ์ ได้รับเลือกตั้ง ทำให้เขาได้ดำรงตำแหน่ง สส. ต่อไป
จาริต ติงศภัทิย์

จาริต ติงศภัทิย์ (เกิด พ.ศ. 2493) เป็นนักเศรษฐศาสตร์และผู้อำนวยการศูนย์ยุโรปศึกษา จุฬาลงกรณ์มหาวิทยาลัย
ประวัติ.
จาติเป็นบุตรของศาสตราจารย์พิเศษ จิตติ ติงศภัทิย์ อดีตองคมนตรี สมรสกับหม่อมราชวงศ์กัลยา จิตรพงศ์ มีบุตร 1 คน คือ รมณียา ติงศภัทิย์
จาริตได้รับการศึกษาในประเทศไทยและที่โรงเรียนสตราธัลลัน ใกล้เมืองเพิร์ท ประเทศสกอตแลนด์ เขาสำเร็จการศึกษาระดับปริญญาตรีจาก Magdelene College, Cambridge ในสาขาเศรษฐศาสตร์ในปี พ.ศ. 2514 ปีนั้นเขาเข้าศึกษาที่มหาวิทยาลัยเบอร์มิงแฮม และสำเร็จการศึกษาด้วยปริญญาโทสังคมศาสตร์ สาขาวิชาการวางแผนเศรษฐกิจแห่งชาติ ในปี พ.ศ. 2517 ตั้งแต่ปี พ.ศ. 2519 ถึง พ.ศ. 2524 เขาศึกษาระดับปริญญาเอกสาขาการวางแผนพัฒนาที่ยูนิเวอร์ซิตีคอลลิจลันเดิน
สิ่งตีพิมพ์.
จาริตมีผลงานที่ตีพิมพ์มากมายภายใต้ชื่อของเขา
รางวัลภาพยนตร์แห่งชาติ สุพรรณหงส์ ครั้งที่ 33

รางวัลภาพยนตร์แห่งชาติ สุพรรณหงส์ ครั้งที่ 33 จัดโดยสมาพันธ์สมาคมภาพยนตร์แห่งชาติ โดยการสนับสนุนของกระทรวงวัฒนธรรม และสำนักงานส่งเสริมวัฒนธรรมสร้างสรรค์ ในวันที่ 14 กันยายน พ.ศ. 2568 ที่วัน แบงค็อก ฟอรัม ภายใต้แนวคิด "อินฟินิตี้" ซึ่งมาจาก "ความรัก, ความหวัง และ มิตรภาพที่ไม่มีวันสิ้นสุด" เพื่อร่วมกันสร้างก้าวใหม่ที่แข็งแกร่งร่วมกันต่อไป ถ่ายทอดสดผ่านทางช่องอมรินทร์ทีวี โดยภายในงานมีการมอบรางวัลทั้งสิ้น 17 สาขาเพื่อเป็นเกียรติแก่ภาพยนตร์ที่ออกฉายในปี พ.ศ. 2567
"หลานม่า" เข้าชิงรางวัลมากที่สุดจำนวน 15 สาขา ตามด้วย "วิมานหนาม" 14 สาขา, "วัยหนุ่ม 2544" 11 สาขา, "ธี่หยด 2" 8 สาขา และ"ตาคลี เจเนซิส" กับ "แดนสาป" เข้าชิงเท่ากันเรื่องละ 6 สาขา โดยในปีนี้ได้มีการมอบรางวัลพิเศษจำนวน 4 รางวัลได้แก่ สุพรรณหงส์เกียรติยศ, ภาพยนตร์ส่งเสริมวัฒนธรรมไทยยอดเยี่ยม, ภาพยนตร์ไทยยอดนิยม และภาพยนตร์ไทยรายได้สูงสุด เช่นเดียวกับปีก่อนหน้า
ผู้ชนะและผู้เข้าชิง.
งานแถลงข่าวและประกาศรายชื่อผู้ได้รับการเสนอเข้าชิงรางวัลภาพยนตร์แห่งชาติ สุพรรณหงส์ ครั้งที่ 33 จัดขึ้นเมื่อวันที่ 7 กันยายน 2568 ที่เดอะ สตอรีส์ สแควร์ วัน แบงค็อก
รางวัล.
ผู้ชนะจะอยู่ในลำดับแรก โดยเน้นเป็นตัวหนา และมีกริชคู่ (‡)
แพทริก ดอร์กู

แพทริก ชินาเซคเปเร ดอร์กู (เกิด 26 ตุลาคม ค.ศ. 2004) เป็นนักฟุตบอลอาชีพชาวเดนมาร์กที่เล่นในตำแหน่งวิงแบ็กซ้ายและแบ็กซ้ายให้กับสโมสรแมนเชสเตอร์ยูไนเต็ดและทีมชาติเดนมาร์ก
ดอร์กูเริ่มต้นอาชีพค้าแข้งกับเลชเชในปี ค.ศ. 2023 โดยลงเล่นในเซเรียอา 2 ฤดูกาล ก่อนจะย้ายไปร่วมทีมแมนเชสเตอร์ยูไนเต็ดในปี ค.ศ. 2025
ดอร์กูลงเล่นให้ทีมชาติเดนมาร์กชุดใหญ่เป็นนัดแรกในปี ค.ศ. 2024 ในศึกยูฟ่าเนชันส์ลีก
ระดับสโมสร.
เลชเช.
ดอร์กูเติบโตใน Husum ซึ่งเป็นย่านหนึ่งในโคเปนเฮเกน ประเทศเดนมาร์ก โดยเขาเริ่มเล่นฟุตบอลกับ Husum Boldklub สโมสรฟุตบอลในท้องถิ่นร่วมกับ Ifenna และ Gabriel พี่ชายของเขา ต่อมา ดอร์กูได้รับการติดต่อให้เข้าร่วมอะคาเดมีของนอร์ดเจลลันด์ ก่อนที่จะย้ายไปร่วมทีมเลชเชรุ่นอายุไม่เกิน 19 ปีในเดือนกรกฎาคม ค.ศ. 2022 ในเดือนกุมภาพันธ์ ค.ศ. 2023 เขาได้ขยายสัญญากับเลชเชไปจนถึงปี ค.ศ. 2027
สำหรับฤดูกาล 2023–24 ดอร์กูได้รับการผลักดันขึ้นสู่ทีมชุดใหญ่ของเลชเช เขาเปิดตัวเมื่อวันที่ 13 สิงหาคม ค.ศ. 2023 ในเกมโกปปาอีตาเลียเจอกับโกโม หนึ่งสัปดาห์ต่อมา เขาได้ลงเล่นในเซเรียอาเป็นนัดแรกโดยพบกับลัตซีโย เขาทำประตูแรกของเขาเมื่อวันที่ 2 กุมภาพันธ์ ค.ศ. 2024 ในเกมที่ชนะฟีออเรนตีนา 3–2
แมนเชสเตอร์ยูไนเต็ด.
เมื่อวันที่ 2 กุมภาพันธ์ ค.ศ. 2025 ดอร์กูเซ็นสัญญากับแมนเชสเตอร์ยูไนเต็ดเป็นเวลาห้าปีครึ่งจนถึงปี ค.ศ. 2030 พร้อมตัวเลือกเพิ่มเติมอีกหนึ่งปี พร้อมด้วยค่าตัวที่มีรายงานว่า 25 ล้านปอนด์ เขาเปิดตัวในอีกห้าวันต่อมาคือในวันที่ 7 กุมภาพันธ์ ในเอฟเอคัพที่เอาชนะเลสเตอร์ซิตี 2–1
เมื่อวันที่ 26 กุมภาพันธ์ ค.ศ. 2025 ดอร์กูได้ลงเล่นเป็นตัวจริงในพรีเมียร์ลีกนัดแรกที่โอลด์แทรฟฟอร์ดโดยพบกับอิปสวิชทาวน์ อย่างไรก็ตาม เขาถูกไล่ออกจากสนามหลังจากผ่านไป 43 นาที ในขณะที่แมนฯ ยูไนเต็ดนำอยู่ 2–1 เขาได้รับใบแดงโดยตรงจากการเข้าปะทะกับโอมาริ ฮัทชินสันของอิปสวิช อิปสวิชตีเสมอได้ก่อนหมดครึ่งแรก แต่แมนฯ ยูไนเต็ดเอาชนะไปได้ 3–2
คณะกรรมการความมั่นคงและสันติภาพแห่งรัฐ

คณะกรรมการความมั่นคงและสันติภาพแห่งรัฐ (อักษรย่อ SSPC หรือ "นะละอะ" နလအ) เป็นคณะทหารที่ปกครองประเทศพม่าในปัจจุบัน แต่งตั้งโดยสภาการป้องกันประเทศและความมั่นคงแห่งชาติในปี ค.ศ. 2025 เพื่อสืบทอดอำนาจเผด็จการทหารของมี่นอองไลง์ตั้งแต่ปี ค.ศ. 2021 จนกว่าจะมีการสาบานตนของประธานาธิบดีที่มาจากการเลือกตั้งในปี พ.ศ. 2026 มี่นอองไลง์ดำรงตำแหน่งประธานคณะกรรมการความมั่นคงและสันติภาพแห่งรัฐ ความรับผิดชอบในสภาบริหารแห่งรัฐถูกโอนมาที่คณะกรรมการความมั่นคงและสันติภาพแห่งรัฐ
คณะกรรมการสถาปนาขึ้นตามคำสั่งที่ 4/2025 ของสภาการป้องกันประเทศและความมั่นคงแห่งชาติ ภายใต้มาตรา 424 รัฐธรรมนูญแห่งประเทศพม่าปี ค.ศ. 2008 ซึ่งให้อำนาจเด็ดขาดแก่สภาการป้องกันประเทศและความมั่นคงแห่งชาติในการกำหนดฝ่ายบริหารระหว่างช่วงการประชุมสภานิติบัญญัติ วัตถุประสงค์ของคณะกรรมการคือเพื่อรับประกันว่าจะมีการเลือกตั้งและรัฐบาลชุดใหม่ที่ได้รับการเลือกตั้งจะเข้ารับตำแหน่ง คณะกรรมการความมั่นคงและสันติภาพแห่งรัฐเป็นการเปลี่ยนรูปแบบจากสภาบริหารแห่งรัฐและไม่ได้เป็นการเปลี่ยนแปลงองค์กรที่สำคัญ โดยมีสมาชิก 10 คน ซึ่งส่วนใหญ่เป็นอดีตสมาชิกของสภาบริหารแห่งรัฐ
แหล่งอ้างอิง.
<templatestyles src="Reflist/styles.css" />
แอนดรอยด์ โอรีโอ

แอนดรอยด์ โอรีโอ (ชื่อรหัส แอนดรอยด์ O ในระหว่างการพัฒนา) หรือเรียกว่า แอนดรอยด์ 8 หรือ แอนดรอยด์ 8.1 เป็นเวอร์ชันหลักลำดับที่แปด และเวอร์ชันที่ 15 ของระบบปฏิบัติการมือถือแอนดรอยด์ เปิดตัวครั้งแรกในรูปแบบตัวอย่างสำหรับนักพัฒนาซอฟต์แแวร์ในเดือนมีนาคม ค.ศ. 2017 และเปิดตัวต่อสาธารณชนเมื่อวันที่ 21 สิงหาคม ค.ศ. 2017
ณ เดือนมิถุนายน ค.ศ. 2025 อุปกรณ์แอนดรอยด์ (มือถือและแท็บเล็ต) จำนวน 1.71% ใช้แอนดรอยด์ โอรีโอ (ซึ่งหยุดรับการอัปเดตด้านความปลอดภัยในเดือนมกราคม ค.ศ. 2021)
ณ เดือนสิงหาคม ค.ศ. 2025 แอนดรอยด์ โอรีโอ เป็นแอนดรอยด์เวอร์ชันเก่าที่สุดที่ยังรองรับบริการกูเกิลเพลย์
50 เดท จีบเธอไม่เคยจำ

50 เดท จีบเธอไม่เคยจำ เป็นภาพยนตร์อเมริกันแนวสุขนาฏกรรมจินตนิยมปี ค.ศ. 2004 กำกับโดย ปีเตอร์ เซกัล นำแสดงโดยอดัม แซนด์เลอร์และดรูว์ แบร์รีมอร์ ร่วมด้วยร็อบ ชไนเดอร์, ฌอน แอสติน, ลูเซีย สตรัส, เบลค คลาร์กและแดน แอครอยด์ ในบทสมทบ เล่าถึงเรื่องราวของ เฮนรี ร็อธ (อดัม แซนด์เลอร์) สัตวแพทย์จอมเจ้าชู้ที่ตกหลุมรักครูสอนศิลปะชื่อ ลูซี วิทมอร์ (ดรูว์ แบร์รีมอร์) เมื่อเขารู้ว่าเธอเป็นโรคความจำเสื่อม และลืมเขาเมื่อเธอหลับไป เขาจึงตั้งใจที่จะชนะใจเธอในแต่ละวัน
ภาพยนตร์ส่วนใหญ่ถ่ายทำที่เกาะโอวาฮู ฮาวาย ฝั่งวินด์เวิร์ด และชายฝั่งทางเหนือ แซนด์เลอร์และแบร์รี่เมอร์ได้รับรางวัล MTV Movie Award สาขาทีมนักแสดงยอดเยี่ยม
ภาพยนตร์เรื่องนี้ได้รับคำวิจารณ์ทั้งเชิงบวกและเชิงลบแต่ก็ประสบความสำเร็จทางด้านรายได้ ต่อมาได้มีการสร้างใหม่ในอินเดียเป็น "Satyabhama" (2007, ในภาษาเตลูกู) และ "Ormayundo Ee Mukham" (2014, ในภาษามลยาฬัม) ในญี่ปุ่นเป็น "50 First Kisses" (2018) ในอิหร่านเป็น "Chap dast" (2005) และในเม็กซิโกเป็น "Como si fuera la primera vez" (2019) ภาพยนตร์เรื่องนี้ถือเป็นการร่วมงานกันครั้งที่สองระหว่างแซนด์เลอร์และแบร์รี่มอร์ ต่อจากเรื่อง "แต่งงานเฮอะ...เจอะผมแล้ว" (1998) และก่อนเรื่อง "ทริปอลวน รักอลเวง" (2014; ซึ่งทั้งสองเรื่องกำกับโดย แฟรงก์ โคราซี) ในช่วงเครดิตท้ายเรื่อง มีการอุทิศให้กับสแตนลีย์ พ่อของแซนด์เลอร์ ซึ่งเสียชีวิตด้วยโรคมะเร็งปอดเมื่ออายุ 68 ปี เมื่อวันที่ 9 กันยายน ค.ศ. 2003
การผลิต.
เมื่อวันที่ 29 ตุลาคม ค.ศ. 2002 นิตยสาร "วาไรตี้" รายงานว่าโคลัมเบียพิคเจอร์สได้ซื้อบทภาพยนตร์ต้นฉบับที่มีชื่อว่า "Fifty First Kisses" จาก จอร์จ วิง โดยอดัม แซนด์เลอร์และดรูว์ แบร์รีมอร์ อยู่ระหว่างการเจรจาเพื่อรับบทนำในภาพยนตร์เรื่องดังกล่าว แบร์รี่มอร์สนใจบทภาพยนตร์เรื่องนี้และเขียนจดหมายถึงแซนด์เลอร์เพื่อแนะนำว่าบทภาพยนตร์เรื่องนี้จะเป็นผลงานเรื่องต่อไปของพวกเขาต่อจากเรื่อง "แต่งงานเฮอะ...เจอะผมแล้ว"
การสร้างใหม่.
ประเทศไทย.
ในวันที่ 8 สิงหาคม พ.ศ. 2568 จีดีเอชได้จัดงาน GDH CIRCLES Connecting SEASON ‘วันเพิ่มเพื่อน’ และได้ประกาศรีเมคภาพยนตร์เรื่อง 50 First Dates เป็นฉบับภาษาไทยโดยร่วมทุนสร้างกับโซนี่พิคเจอร์สอินเตอร์เนชันนัลโปรดักชันส์ จากการกำกับของเมษ ธราธร นำแสดงโดยณเดชน์ คูกิมิยะและณิชา ยนตรรักษ์หรือมินนี่จากวงไอเดิล โดยมีกำหนดเข้าฉายในปี พ.ศ. 2569